**Likumprojekta ,,Grozījumi Aizturēto personu turēšanas kārtības likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Satversmes tiesas 2010.gada 20.decembra spriedums lietā Nr.2010-44-01 "Par Aizturēto personu turēšanas kārtības likuma 7.panta piektās daļas 1.punkta vārdu "kuras augstums nepārsniedz 1,2 metrus" un pārejas noteikumu 1.punkta atbilstību Latvijas Republikas Satversmes 1. un 95.pantam" (turpmāk – Spriedums) |
| 2. | Pašreizējā situācija un problēmas | 1. Aizturēto personu turēšanas kārtības likuma 7. panta piektās daļas 1. punkts (2008.gada redakcijā) noteica, ka kamerā ierīko ūdensvadam pieslēgtu sanitāro mezglu, kas no pārējās telpas ir norobežots ar sienu, kuras augstums nepārsniedz 1,2 metrus.

Satversmes tiesa Spriedumā atzina Aizturēto personu turēšanas kārtības likuma 7. panta piektās daļas 1. punkta vārdus un skaitli " ar sienu, kuras augstums nepārsniedz 1,2 metrus" par neatbilstošiem Latvijas Republikas Satversmes 95. pantam. Vienlaikus Spriedumā tika norādīts, ka Saeimai ir pienākums pieņemt Aizturēto personu turēšanas kārtības likuma 7. panta piektās daļas 1. punktu jaunā redakcijā. Šai normai ir jāparedz minimālās aizturēto personu privātuma aizsardzības garantijas, kas būtu taisnīgi līdzsvarotas ar citu personu un sabiedrības drošības apdraudējuma novēršanas pasākumiem.1. Apcietinājumā turēšanas kārtības likuma 28.panta otrā daļa nosaka, ka izmeklēšanas cietuma darbinieki kontrolē apcietinātā saraksti un telefonsarunas. Ja korespondences vai telefonsarunas saturs apdraud citu cilvēku tiesības, demokrātisku valsts iekārtu, sabiedrības drošību, labklājību un tikumību, patiesības noskaidrošanu kriminālprocesā, kā arī ieslodzījuma vietu drošību, korespondenci aiztur vai pārtrauc telefonsarunu un paskaidro apcietinātajam korespondences aizturēšanas vai šīs sarunas pārtraukšanas iemeslu.

Līdzīgs regulējums noteikts arī Latvijas Sodu izpildes kodeksā. Latvijas Sodu izpildes kodeksa 41.panta septītā daļa paredz, ka notiesātajiem adresēto pasta sūtījumu un pienesumu saturs tiek pārbaudīts. Notiesāto sarakste tiek pārbaudīta, to izlasot, izņemot saraksti ar valsts un pašvaldību institūcijām. Minētā kodeksa 49.panta ceturtā daļa nosaka, ka notiesātajiem adresētās un viņu adresātiem nosūtāmās vēstules un telegrammas var aizturēt, ja: 1) to saturs apdraud soda izpildes mērķus, brīvības atņemšanas iestādes drošību un tajā noteikto kārtību; 2) to satura tālāknodošana varētu veicināt kāda krimināli vai administratīvi sodāma nodarījuma izdarīšanu; 3) tās varētu apdraudēt citas personas ar likumu aizsargātās tiesības un intereses.Saskaņā ar Aizturēto personu turēšanas kārtības likuma 1.panta otro daļu īslaicīgās aizturēšanas vietā, ja nepieciešams, var ievietot apcietinātās un notiesātās personas, taču šobrīd minētais likums neparedz šo personu sarakstes kontroli, līdz ar to rodas nevienlīdzīga situācija starp notiesātajām un apcietinātajām personām, kas atrodas īslaicīgās aizturēšanas vietā un izmeklēšanas cietumā, vai brīvības atņemšanas iestādē. Lai novērstu minētās problēmas, nepieciešams izdarīt grozījumus Aizturēto personu turēšanas kārtības likumā un līdzīgi, kā tas ir noteikts Apcietinājumā turēšanas kārtības likumā attiecībā uz apcietinātām personām un Latvijas Sodu izpildes kodeksā attiecībā uz notiesātām personām, arī Aizturēto personu turēšanas kārtības likumā ietvert pienākumu policijas darbiniekam kontrolēt apcietināto un notiesāto personu saraksti.Ņemot vērā minēto, Iekšlietu ministrija ir izstrādājusi Likumprojektu ,,Grozījumi Aizturēto personu turēšanas kārtības likumā” (turpmāk – Likumprojekts). |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Likumprojekts paredz:1. papildināt Aizturēto personu turēšanas kārtības likuma 5.pantu ar astoto prim daļu un paredzēt, ka policijas darbinieks īslaicīgās aizturēšanas vietā kontrolē apcietināto un notiesāto personu saraksti, ievērojot Apcietinājumā turēšanas kārtības likumā un Latvijas Sodu izpildes kodeksā noteiktos korespondences kontroles nosacījumus;
2. izteikt jaunā redakcijā Aizturēto personu turēšanas kārtības likuma 7.panta piektās daļas 1.punktu un noteikt, ka kamerā ierīko ūdensvadam pieslēgtu sanitāro mezglu, kas no pārējās telpas ir norobežots  ar konstrukciju, kas nodrošina, ka aizturētais sanitārā mezgla apmeklēšanas laikā ir aizklāts citu personu skatam. Aizturētajam sanitārā mezgla apmeklēšanas laikā jābūt aizklātam tādā mērā, lai garantētu viņa privātuma aizsardzību.

Likumprojekta mērķis ir nodrošināt aizturētā privātuma aizsardzību apmeklējot sanitāro mezglu un novērst nevienlīdzīgu situāciju attiecībā uz apcietināto un notiesāto sarakstes kontroli īslaicīgās aizturēšanas vietā un cietumos. Sanitārā mezgla izvietojums kamerā var būt atšķirīgs, attiecīgi arī sanitārā mezgla norobežojošā konstrukcija katrā konkrētajā gadījumā var atšķirties. Galvenais nosacījums ir, lai šī sanitārā mezgla norobežojošā konstrukcija nodrošinātu, ka aizturētais ir norobežots citu personu skatam tādā mērā, lai tas garantētu privātuma aizsardzību, apmeklējot sanitāro mezglu. Piemēram, daPlānots, ka sanitāro mezglu no kameras norobežos ar konstrukciju, kas sastāvēs no norobežojošām sienām un durvīm. |
| 5. | Projekta izstrādē iesaistītās institūcijas | Ar Iekšlietu ministrijas 2011.gada 31.janvāra rīkojumu Nr. 181 izveidotā darba grupa, kurā piedalījās pārstāvji no Iekšlietu ministrijas, Valsts policijas un Nodrošinājuma valsts aģentūras. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo Likumprojekta izstrāde izriet no Sprieduma. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |

|  |  |  |
| --- | --- | --- |
|  | 2010.gads | 2009.gads |
| Saskaņā ar Kriminālprocesa likumu aizturētās personas | 8859 | 9257 |
| Apcietinātās personas | 3713 | 4285 |
| Notiesātās personas | 4846 | 5695 |
| Administratīvi arestētās personas | 1980 | 2720 |

 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2011. gads | Turpmākie trīs gadi (tūkst. latu) |
| 2012. | 2013. | 2014. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 155,5 | 0 | 0 | 0 |
| 2.1. valsts pamatbudžets | 0 | 155,5 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -155,5 | 0 | 0 | 0 |
| 3.1. valsts pamatbudžets | 0 | -155,5 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | +155,5 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Iekšlietu ministrijai (Valsts policijai) 2011.gadā papildus nepieciešami izdevumi sanitāro mezglu norobežojošo konstrukciju izbūvei 21 Valsts policijas īslaicīgās aizturēšanas vietā (kopā 257 kamerās):243 (nepieciešamo sanitāro mezglu norobežojošo konstrukciju skaits) x Ls 640 (vid. izmaksas) = Ls 155 520 (IKK 2350 „Kārtējā remonta un iestāžu uzturēšanas materiāli”). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Iekšlietu ministrija, lai izpildītu Latvijas Republikas Satversmes tiesas 2010.gada 20.decembra spriedumu lietā Nr.2010-44-01, ir sagatavojusi un virzīs izskatīšanai Ministru kabinetā Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts). Rīkojuma projekts paredz finanšu līdzekļu piešķiršanu Iekšlietu ministrijai (Valsts policijai) 344 696 latu apmērā izdevumu segšanai, kas saistīti ar Latvijas Republikas Satversmes tiesas 2010.gada 20.decembra spriedumu lietā Nr.2010-44-01 un nodrošinātu Valsts policijas īslaicīgās aizturēšanas vietu labiekārtojumu atbilstoši Aizturēto personu turēšanas kārtības likuma prasībām, tajā skaitā 155,5 tūkst. latu sanitāro mezglu norobežojošo konstrukciju izbūvei. Izdevumi 2011.gadā nepieciešami Valsts policijas īslaicīgās aizturēšanas vietu remontiem, sanitāro mezglu norobežojošo konstrukciju izbūvei, inventāra un pamatlīdzekļu (gultu) iegādei, un pastaigu laukuma izbūvei. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un šīs līdzdalības rezultāti |
| *Projekts šo jomu neskar* |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts policija |
| 2. | Projekta izpildes ietekme uz pārvaldes funkcijām  | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Iekšlietu ministre L.Mūrniece

Vīza: Iekšlietu ministrijas valsts sekretāre I.Pētersone

17.05.2011. 13.20

1330

I.Sproģe

67219534, inese.sproge@iem.gov.lv